Országos jelentőségű védett természeti területre vonatkozó természetvédelmi kezelési terv kihirdetésével az érintettek és a döntéshozók számára áttekinthetőbbé, kiszámíthatóbbá válik a terület táji és természeti értékei megőrzésének, fenntartásának feltételrendszere. A természetvédelmi célú előírások jogszabályban történő kihirdetése nagyban hozzájárul a védett természeti területek és értékek hatékony megőrzéséhez, fenntartásához.

A természetvédelmi kezelési terv kihirdetése a Keszthelyi-kastélypark természetvédelmi területen – többek között − a következő természetvédelmi célkitűzések elérését segíti elő:

- az angolkertekre jellemző stílusjegyek, térszerkezet és növényállomány, a gyűjteményes kert jelleg megőrzése, fenntartása,

- a biológiai sokféleség és a területen megtalálható növény- és állatfajok életfeltételeinek fenntartása különös tekintettel a madár- és denevérfajokra,

- a közművelődés, ismeretterjesztés − különös tekintettel a terület táji és természeti értékeire és a kertkultúrára − és a szabadidő természetes környezetben történő kulturált eltöltésének elősegítése.